Ogresmuiža
Ogresmuiža (agrāk arī Ogre) ir ciems Ogres novada Mazozolu pagastā. Izvietojusies pagasta dienvidos Ogres upes krastā autoceļu V312 un V991 krustojumā 5 km no pagasta centra Līčupes, 67 km no novada centra Ogres un 94 km no Rīgas. Apdzīvotā vieta izveidojusies ap bijušās Ogres muižas (Ogershof) centru. Muižas apbūve (spirta brūzis, kūts, klēts, kalte, kalve, parks) ir vietējas nozīmes kultūrvēstures piemineklis. Pie Ogresmuižas atrodas valsts nozīmes arheoloģijas piemineklis Ogres pilskalns.